L'obra "Querencia" s'estrena a Sagunt dissabte que ve
24 d’octubre 2023

La Companyia Hongaresa de Teatre presenta la tragicomèdia _Querencia_ que, després de la seua gira per l'Argentina, es representa per primera vegada a Espanya el dissabte 28 d'octubre a les 20 hores en el Centre Cultural Mario Monreal (c/ Roma, 9. Sagunt).

La regidora de Cultura, Ana María Quesada ha expressat la seua voluntat d'assistir a l'estrena, i ha apuntat que és una tragicomèdia contemporània amb picades d'ullet a l'antiga Grècia: «**Personalment, ho agraïsc, perquè soc una enamorada de la cultura clàssica**».

Este espectacle té una duració de 75 minuts i tracta sobre la història d'una gran diva de l'escena, que ha obtingut un èxit internacional gràcies al seu paper de Medea, i el més prestigiós crític de teatre del país. Tots dos es troben després d'una llarguíssima i traumàtica separació a la casa que van compartir com a parella. Ella continua representant a la gran heroïna grega pels teatres més importants del món i ell ha abandonat la crítica teatral per a dedicar-se en cos i ànima a la taurina.

És un espectacle apte per a tots els públics i el preu per a assistir a la representació és de 9 euros. Les entrades podran adquirir-se a través de www.servientradas.com.

Els intèrprets que duran a terme esta obra són Lola López, Pep Ricart i Marcos Sproston. La composició i direcció musical és a càrrec de Jesús Salvador _Chapi_; i la coreografia l'ha dissenyada Jessica Martín. A més, Reis del mambo han construït l'espai escènic; el disseny i realització del vestuari és obra de Adame; i el disseny de la il·luminació és un treball de Mingo Albir. Així mateix, la caracterització està a càrrec d'Inma Fuentes; l'autor del disseny del cartell és Paco Llorca; i la fotografia és responsabilitat de Patricia Vargas. Finalment, la productora executiva és Blanca Martínez; l'ajudant de producció és Jéssica Martínez; i l'encarregada de premsa és Begoña Donat.

*   [](http://www.facebook.com/sharer.php?u=https://aytosagunto.es/va/actualitat/l-obra-querencia-s-estrena-a-sagunt-dissabte-que-ve/ "Facebook")
*   [](http://twitter.com/share?url=https://aytosagunto.es/va/actualitat/l-obra-querencia-s-estrena-a-sagunt-dissabte-que-ve/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-obra-querencia-s-estrena-a-sagunt-dissabte-que-ve/ "Linked In")
*   [](mailto:?body=https://aytosagunto.es/va/actualitat/l-obra-querencia-s-estrena-a-sagunt-dissabte-que-ve/)